Twee plaaswerkers sterf in ongelukTwee plaaswerkers is Dinsdag dood nadat die swaarvoertuig waarin hulle gery het teen ŉ brug gebots het. Chris Botha, ŉ woordvoerder van Netcare911, sê die voorval het naby Wartburg, KwaZulu-Natal, plaasgevind. Volgens ooggetuies het die bestuurder van ŉ vyf ton-swaarvoertuig beheer oor die voertuig verloor en teen ŉ brug gebots. Die twee werkers is opslag dood. “Vier mense wat op die swaarvoertuig vervoer is, is ernstig beseer en twee het geringe beserings opgedoen,” het Botha gesê. Die beseerdes is op die toneel gestabiliseer en na ŉ nabygeleë hospitaal geneem.